Diana Morant participa en una reunió amb el Conseller Arcadi España i alcaldes valencians per a abordar el transport públic i la mobilitat com a eixos de la recuperació econòmica
10 juny 2020

## Diana Morant participa en una reunió amb el Conseller Arcadi España i alcaldes valencians per a abordar el transport públic i la mobilitat com a eixos de la recuperació econòmica10 juny 2020Última actualització: 14 juliol 2025

![](../gestion/img/_AO_6905-copia.jpg)  
  

L'alcaldessa de Gandia, **Diana Morant**; i el regidor delegat de Mobilitat, **Nacho Arnau**, han participat aquest matí en una reunió per videoconferència convocada pel Conseller de Política Territorial, Obres Públiques i Mobilitat, Arcadi España, qui ha presentat als ajuntaments l'Estratègia de Mobilitat de la província de València. Una trobada on el conseller ha destacat que "_el transport públic i la mobilitat sostenible juguen un paper clau en la recuperació econòmica_".  
  
En la presentació, el conseller ha assenyalat que la pandèmia ha provocat unes greus alteracions en totes les pautes de mobilitat al llarg de la Comunitat Valenciana i "_necessitem, en el marc del diàleg amb els ajuntaments, treballar per a tindre una estratègia comuna, de totes les administracions, perquè la nova mobilitat a la qual ens porta la pandèmia siga amb criteris racionals, sostenibles i d'eficiència_".  
  
Arcadi España ha insistit que, des de la Conselleria, "_hem de treballar colze a colze amb els ajuntaments per a millorar i garantir un transport públic eficient, amb les freqüències adequades i que garantisca la seguretat de tots els ciutadans_".